

# JÕELÄHTME VALLAVALITSUS

Transpordiamet

Päästeamet 29.05.2025 nr 6-4/2505

**Kallavere küla Ülgase tee 32 maaüksuse detailplaneering**

Teatame teile, et **Kallavere küla Ülgase tee 32 maaüksuse detailplaneeringu avalik väljapanek toimub 17.06.–01.07.2025 ning avalik arutelu toimub Jõelähtme vallamajas 29.07.2025 kell 15:00.**

Kallavere küla Ülgase tee 32 maaüksuse detailplaneering algatati 16.06.2022 Jõelähtme Vallavalitsuse korraldusega nr 556.

Koostatava detailplaneeringuga moodustatakse Ülgase tee 32 maaüksusest 6 maatulundusmaa ja 1 transpordimaa sihtotstarbega krunti. Moodustatavatele maatulundusmaa kruntidele määratakse ehitusõigus ühe põllumajandushoone ja kuni kahe kasvuhoone rajamiseks. Kõik olemasolevad ja kavandatavad hooned peavad jääma detailplaneeringuga määratud hoonestusala sisse. Hoonestusalast välja jäävad hooned või hooneosad on ette nähtud ümber tõsta või lammutada. Seadustada on võimalik vaid hoonestusala piiridesse jäävaid ning ehitusõigusega määratud mahus ehitisi. Detailplaneering on kehtiva üldplaneeringu kohane, kuna senist maakasutuse juhtotstarvet ei muudeta ja kruntidel säilib senine maatulundusmaa sihtotstarve.

Planeeringualal ja selle lähipiirkonnas on välja kujunenud aiamaade kasutamise ja aiasaaduste kasvatamise traditsioon. Planeeringu lahendus loob eeldused korrastatud maakasutuse tekkimiseks ning tasakaalustatud ruumilise arengu tagamiseks. Planeeringu lahendusega korrastatakse seni kaootiliselt kasutuses olnud maa-ala ja luuakse tingimused aianduskruntide teenindamiseks vajalike hoonete rajamiseks.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 28.07.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee